વિદેશમાં વિવિધ શહેરોના મોલમાં ઊંચા પગારથી નોકરી અપાવી દેવાની લાલચ આપીને નોકરી વાંચ્છુકોને ફસાવી પૈસા ખંખેરતા અમદાવાદના ભેજાબાજ સામે રાજકોટમાં ફરિયાદ નોંધાઇ છે. શ્રમિક સાથે ૨૧ હજારની ઠગાઇ કરનાર ભેજાબાજને ક્રાઇમ બ્રાંચે સકંજામાં લઇ લીધો છે. આ ભેજાબાજ અગાઉ સુરતમાં પણ પકડાઈ ચૂક્યો છે. પ્રાથમિક પૂછપરછમાં આ શખ્સે ગુજરાત અને પંજાબમાં ૨૦૦થી વધુ નોકરી વાંચ્છુકો સાથે લાખો રૂપિયાની ઠગાઇ કર્યાનું ખુલતા તેની સામે વધુ ફરિયાદ નોંધાશે તેવા પોલીસે નિર્દેશ આપ્યા છે.